google/wiki40b huggingface dataset:
Kostymedesigner

Kostymedesigneren er opphaver til åndsverk og har opphavsrett til sitt verk i tråd med bestemmelsene i Lov om opphavsrett fra 1. juli 2018, også kalt Åndsverkloven.
Kostymedesigneren arbeider innen en rekke virkefelt og kunstuttrykk, både inne scenekunst, som opera, dans og teater, innen perfomance og happenings og innen film-, tv- og spillproduksjon.
De fleste kostymedesignere har sitt levebrød fra en kombinasjon av virkefelt, både fra scenekunstproduksjoner i det såkalte "frie scenekunstfeltet" med produksjoner finansiert med midler fra Norsk kulturfond eller Den kulturelle skolesekken, og fra arbeid ved de etablerte teatrene i landet som er medlemmer av NTO, Norsk teater- og orkesterforening, NTO.

Hvordan arbeider kostymedesigneren?

Kostymedesigneren kan selv være initiativtaker til prosjekter, og kostymedesign kan også være selvstendige isolerte verk som står for seg selv. Det vanligste er at kostymedesigneren samarbeider med andre kunstnere og at utganspunktet for et samleverk eller et fellesverk er analyse av dramatisk tekst, nedbrekking og analyse av et partitur, karakteranalyser, devicing eller at kostymedesigneren arbeider i en annen sammenheng hvor kostymer skal være del av et samlet film- eller scenekunstuttrykk.
Kostymedesigneren må ha skarpe analytiske evner og evne til å utvikle og forstå sceniske og filmatiske konsepter.
Kostymedesigneren må også beherske god visuell framstillingsevne for å kunne formidle sine designs og idéer. Det kan skje gjennom tegneteknikker, ved hjelp av collage eller andre både og to- og tredimensjonale fremstillingsteknikker.
Kostymedesigneren må være godt orientert og ha inngående kjennskap til materialer, forskjellige typer tekstilfiber og til forskning og ny teknologi for å kunne velge materialer til sine arbeider.
Kostymedesigneren må ha god framstillingsevne og kunne benytte språket både skriftlig og muntlig til å formidle sine idéer til sine medarbeidere i det kunstneriske teamet og til eventuelle arbeids- og oppdragsgivere.

Utdanning i Norge

Kunsthøgskolen i Oslo, KHiO og 
Norwegian Theatre Academy, NTA.

Tariffavtale

Kostymedesignere som arbeider ved de etablerte teatrene og scenekunsthusene i Norge i dag omfattes av tariffavtalen SIK-avtalen. 
Denne avtalen sikrer at kostymedesignere som kunstnergruppe får være lønsmottakere som mottar lønn for sitt arbeide og for visningsrett til sitt åndsverk. Det er NSc i Creo, Creo forbundet for kunst og kultur som eier og forhandler tariffavtalen SIK-avtalen på vegne av sine medlemmer hvert år. Motpart i forhandlingene er arbeidsgiverorganisasjonen Spekter.

Fagforeningstilknytning

Fagforening for kostymedesignere i Norge er Norske Scenografer. (NSc i Creo) Creo forbundet for kunst og kultur.
For kostymedesign for film er det Norsk Filmforbund som forvalter avtaler og kontrakter.
Sexarbejdernes Interesseorganisation

Sexarbejdernes Interesseorganisation (SIO) er en sammenslutning av danske sexarbeidere.  
Foreningen ble opprettet 29. februar 2008 i forbindelse med lanseringen av hjemmesiden sexarbejde.dk. Siden SIOs begynnelse har Susanne Møller været foreningens talskvinne. 
Som interesseorganisasjon kjemper SIO som fagforeningene, for bedre arbeidsforhold for sexarbeidere, og ønsker samtidig å endre den generelle holdning til prostitusjon. Foreningen går inn for at sexarbeide skal bli juridisk anerkjent som yrke, men tar samtidig avstand fra tvungent sexarbeide og ønsker å hjelpe belastede i bransjen.

Offentlig debatt

Under en tv-debatt på dansk TV2 den 16. februar 2011, mellom SIOs talskvinne Susanne Møller og skuespillerinnen Anne-Grethe Bjarup Riis ble det diskutert hvorvidt yrket skulle være lovlig eller ikke. I anledning Arbeidernes internasjonale kampdag 2011 uttalte SIO, at hvis sexarbeidere kan få lov til melde seg inn i en arbeidsløshetskasse som alle andre, så vil dets medlemmer gjerne avstå fra muligheten for å delta i efterlønsordningen (avtalefestet pensjon).
Kudma

Kudma (russisk: Кудьма) er ei elv i Nizjnij Novgorod oblast i Russland. Den er ei høyre sideelv til Volga. Kudma er 144 kilometer lang og har et nedbørfelt på 2 200 km².
Blodhornfugl

Etymologi

Det vitenskapelige navnet på arten består av slektsnavnet Buceros og artsnavnet hydrocorax. Buceros betyr med horn som en okse og er videre forklart under beskrivelsen av slekten. Artsnavnet stammer fra gresk og betyr vannravn. Det er satt sammen av forstavelsen hudatos (ὑδατος = vann) og endingen korakos (κορακος = ravn). Man regner med at artsnavnet er et resultat av at folk mente arten habiterte på vannrike plasser.

Taksonomi

Blodhornfugl blir av og til regnet som konspesifikk med B. mindanensis (mangler norsk navn), som noen regner som en sørlig underart av samme art. HBW Alive og BirdLife International regner dem som to selvstendige arter, etter at del Hoyo & Collar (2014) splittet dem. B. mindanensis skiller seg fra B. hydrocorax gjennom blant annet å være fysisk mindre og at den ytre halvdelen av nebbet er markant blekgult.

Biologi

Blodhornfugl er en stor hornfugl som måler cirka 60–65 cm. Hannen veier omkring 1 824 g. Fjærdrakten er rustrød, brun og sort, med helhvit stjert (som av og til misfarges av ytre påvirkning). Hodet og hjelmen er rødlig farget av gumpkjertelolje. Hannen har sort nebbbase og ei prominent, langstrakt rød hjelm på overnebbet, bar gul hud rundt øyene, som er stort sett er røde (men av og til blek blåaktige), og rødbrune føtter. Hunnen har mindre prominent hjelm og mangler sort nebbase. Huden rundt øynene er sort og øynene i seg selv nærmest hvite. Arten har kortere og smalere vinger enn de andre artene i slekten Buceros.
Arten er mest vanlig i primær eviggrønn skog, i høyder opp mot 760 moh på Luzon. Lite er kjent om artens atferd, annet enn at de hovedsakelig eter frukt og frø, samt noe insekter og skolopendere. Maten hentes i trekronene. Ingen ting er kjent om hekkebiologien deres. Arten regns som en standfugl. De beveger seg typisk i mindre flokker sammen med andre lignende fugler.
Taeniodera

Utseende

Middelsstore (ofte 15-20 millimeter), avlange, ofte nokså fargerike gullbasser med eller uten metalliske farger. Pronotum er mye smalere enn dekkvingene, som har markerte "skuldre" som vanlig hos Taenioderini.

Utbredelse

Slekten er utbredt i Sørøst-Asia.
Norske mellomalderbrev

Norske mellomalderbrev er ei bok i Samlagets serie Norrøne bokverk, utgitt i 1964, og redigert av Per Tylden. Samlingen inneholder et utvalg på om lag 25 brev som er skrevet i Norge mellom 1210 og 1365. Utvalget av brev er hentet fra Diplomatarium Norvegicum.
Det eldste av brevene er fra ca 1210: Filippus Simonsson skriver til bønder i Hobøl for å understreke rettighetene som munkene på Hovedøya kloster hadde til en eiendom i Hobøl. Andre brev gjelder eiendomsrett, arverett, pilegrimspass, utnevnelse til abbed, benådninger og etableringen av et hospital i Stavanger i 1276. Brevenes avsendere er konger, biskoper og sivile embetsmenn. I et brev av 31. august 1314 kunngjør Håkon V Magnusson at hovedpresten ved Mariakirken i Oslo skulle være Norges rikes kansler; en kunngjøring som kan oppfattes som det første tilløp til å gjøre Oslo til hovedstad i Norge.
Samlingen var først utgitt som en del av sjette bind av bokverket Den Norrøne litteraturen (1961-63).
Museu Nacional d'Art de Catalunya

Museu Nacional d'Art de Catalunya (Catalonias nasjonale kunstmuseum, ofte forkorta MNAC) ligger i den katalanske byen Barcelona. Det er særlig kjent for sin samling av romansk kunst, som regnes som en av verdens mest komplette. Museet ble til i 1990, da samlingene fra Museu d'Art Modern (Museet for moderne kunst) og Museu d'Art de Catalunya (Catalonias kunstmuseum) ble slått sammen. Museet har i dag over 250 000 verker fordelt på de ulike samlingene. MNACs hovedbygning er det majestetiske Palau Nacional ved Plaça d'Espanya.
MNAC administreres av Catalonias regjering, Barcelonas bystyre, Barcelonas provinsting og Spanias kulturdepartement.
Skybrudd

Et skybrudd er en ekstremt kraftig regnbyge, ofte blandet med hagl og tordenvær, som vanligvis ikke varer lenger enn et par minutter, men som kan føre til mindre flommer. Skybrudd oppstår fra skyer som har stor vertikal utstrekning (cumulonimbus). Monsunregnet i Himalaya i juli og august fører til mye vann i jordsmonnet, og et skybrudd kan da få katastrofale konsekvenser.
Rask utvikling av nedbør i cumulonimbusskyer er mulig på grunn av en nedbørsprosess kalt Langmuir, der store dråper vokser raskt ved koalesens med mindre dråper som faller senere.
I India får man ofte skybrudd når monsunskyene driver nordover fra Bengalbukta eller Arabiahavet mot Himalaya. Dette kan medføre opptil 75 millimeter regn i timen. Et av de mest kjente skybruddene skjedde i Mumbai i juli 2005. Da kom det omtrent 950 mm regn på åtte til ti timer. Dette lammet den største byen og det finansielle senteret i India.
Duncker & Humblot

Duncker & Humblot er et tradisjonsrikt tysk forlag i Berlin, grunnlagt i 1798, som hovedsakelig utgir akademisk litteratur. Forlaget utgav tidlig Goethe og E. T. A. Hoffmann. Det har også utgitt bl.a. Max Weber og Carl Schmitt.
Senusret I

Senusret I (skrives også Senwosri I) var den andre farao i det tolvte dynasti i Egypt. Han styrte fra 1971 f. Kr. til 1926 f. Kr. og var en av de mektigste kongene i dette dynastiet. Hans pyramide ble bygget ved el-Lisht.

Politikk

Senusret I fortsatte sin fars aggressive ekspansjonspolitikk mot Nubia (i dag en region i sydlige Egypt) ved å etablere Egypts formelle sydlige grenser ved festningen ved Buhen i nærheten av den andre fossen. Han organiserte også en ekspedisjon til den vestlige ørkenoasen i den libyske ørkenen. Senusret I etablerte diplomatiske forbindelser til noen av herskerne i byene i Syria og Palestina.
Senusret I forsøkte også å sentralisere landets politiske struktur ved å støtte de lokale styrerne i de distriktene som var lojale til ham. Han er nevnt i Fortellingen om Sinuhe hvor det fortelles at han skyndte seg tilbake til det kongelige palasset i Memfis fra en militær kampanje i Asia etter å ha hørt om mordet på sin far, Amenemhat I.

Bygningsprogram

Senusret I organiserte flere ekspedisjoner til steinbruddene i Sinai og Wadi Hammamat, og bygget flere helligdommer og templer over hele Egypt og Nubia i løpet av sin lange regjeringstid. Han bygget opp igjen det viktige tempelet til Re-Atum i Heliopolis, senteret for solkulten, og reiste to obelisker i røde granitt på samme sted for å feire sitt eget 30 års Heb Sed-jubileum. En av obeliskene står fortsatt og den eldste stående obelisk i Egypt. Senusret I remodellerte også Khenti-Amentiu Osiris-tempelet ved Abydos.
En berømt helligdom kalt for Det hvite kapellet med fine og markerte relieffer av denne herskeren ble bygget i Karnak for å minne hans 30-årsjubileum står fortsatt utstilt. Kapellet ble bygget på nytt av flere steinblokker av Henri Chevrier i 1926.
Christiania Tændstikfabrik

Christiania Tændstikfabrik var en fyrstikkfabrikk i Heggedal som var i drift fra 1875 til 1895.
Det første året hadde fabrikken 15 fyrstikkmaskiner og 69 fast ansatte (hvorav 28 barn under 15 år). I tillegg, jobbet 150 personer med å lime fyrstikkesker hjemme. I 1891 var antallet fast ansatte økt til 230, hvorav 60 var barn under 14 år.
Christiania Tændstikfabrik brant ned natt til 10. desember 1895 og ble ikke bygget opp igjen.
21. mai

Navnedag

Helene, Ellen, Eli. Navnedagen er etter St. Elin av Skövde.
Varmetransport

Varmetransport er overføring av varme gjennom et medium eller et materiale. Varmetransport kan skje på tre måter:
Termisk konduksjon eller varmeledning er varmetransport som skjer ved at varme blir overført fra molekyl til molekyl i materialet. Metaller og andre massive materialer har stor molekyltetthet og leder varme godt, mens luft og andre gasser leder varme dårligere på grunn av sin lave molekyltetthet.
Ved konveksjon skjer varmetransport ved strømning i gasser eller væsker
Varmetransport ved stråling er energioverføring gjennom elektromagnetiske stråler (infrarød stråling, synlig lys, ultrafiolett stråling).
Whiskyopprøret

Whiskyopprøret, engelsk Whiskey Rebellion, var et opprør i USA i 1791, mot den føderale regjeringens skatt på whisky.
Kampen mellom de føderale troppene og opprørerne skjedde i Maryland og Pennsylvania.
Heard- og McDonaldøyene

Heard- og McDonaldøyene er en ubebodd øygruppe sør for den antarktiske konvergens i Det indiske hav, nær Sørishavet, og sørøst for Kerguelen. De har tilhørt Australia siden 1947. Øya Heard er fjellrik, det største er Mawson Peak som er en 2745 meter høy vulkan og Australias største fjell. McDonald-øyene er små og steinete.
North Loop gasskraftverk

H Wilson Sundt gasskraftverk er et varmekraftverk i Pima County, i delstaten Arizona i det sørvestlige USA. Anlegget har en installert produksjonskapasitet på 108 MW fordelt på 4 turbiner, på 27 MW hver. Operatør er energiselskapet Tuscon Electric Power Co. 
Det stod ferdig utbygd i 1972 og utvidet i 2001. Brenselkilden er hovedsakelig naturgass eller fyringsolje.
Raudsunda

Raudsunda (også kalt Rødsunda og Raudsundet) er et sund eller en fjord mellom øyene Otterøya i Namsos kommune og Jøa i Fosnes kommune i Trøndelag. Fjorden er cirka 12 kilometer lang og strekker seg fra Folda og innover til Lauvøyfjorden.
Fjorden begynner i nordvest mellom skjæret Tårnet i nord og skjæret Islendingen i sør. Bygda Finnanger ligger på vestsiden av fjorden og øst for Finnanger ligger øyene Finnangerøya, Sauøyene og Barøya. Nord for Barøya ligger grenda Faksdal på andre siden av fjorden. Fjorden ender i sørøst mellom Holvikneset i nord og Årnesgalten i sør. Øst for Holvikneset ligger Lyngholmfjorden og lenger sør Lauvøyfjorden.
Fv465 går langs sørvestsiden av fjorden på Otterøya, mens 
Fv483 går på deler av nordøstsiden.
Kunstner

En kunstner er en person som utøver kunst eller lager kunstverk. Benevnelsen kunstner brukes særlig om bildekunstnere, for eksempel malere, grafikere, tegnere, skulptører, filmkunstnere eller fotografer, men også om forfattere og diktere. Det kan også betegne dem som framfører eller tolker et kunstverk, som skuespillere, musikere, sangere eller dansere. Tonekunstner brukes ofte om komponister.

Videre betydning

Kunstner kan også være en spesielt hendig og fingerferdig person, for eksempel en trapeskunstner, kortkunstner, tryllekunstner eller trolldomskunstner. Kunstner kan dessuten brukes rosende om alle som utfører et håndverk med mesterlig dyktighet og formsans eller som er spesielt flinke i et fag. En tusenkunstner er en uhøytidelig betegnelse for en med mange ferdigheter.
Kunstner er ingen beskyttet yrkestittel og i prinsippet kan hvem som helst kalle seg det. Det er likevel vanlig at kunstnere har skapende kunst som arbeid eller hovedbeskjeftigelse. Enkelte kunstnere omtaler ikke seg selv som kunstner av respekt for innholdet i ordet, men godtar at andre kaller dem det. Kunstner kan også brukes som en positiv eller negativ motsetning til håndverker, underholder eller artist. 
Flere bruker begrepene «kunst» og «kunstner» bare om verk eller utøvere som har blitt kalt det av en kunstviter eller kurator og om utøvere som har fullført utdannelse ved en anerkjent kunstskole eller som har medlemskap i en kunstnerorganisasjon.

Etymologi

Opprinnelig stammer ordet kunstner fra tysk der kunst betød «det å kunne et visst arbeid». Kunstneren var altså den som kunne utføre noe på en faglig og profesjonell måte. Denne grunnbetydninga er beholdt i begreper som kokkekunst, hagekunst, legekunst, ingeniørkunst, krigskunst og annet.
Ordet kunstner har vært i bruk i dansk fra 1700-tallet. Til og begynne med betegnet ordet personer som utførte alle slags kunstferdige arbeider. De dyktigste håndverkerne og teknikerne arbeidet den gangen også med det vi i dag vil kalle kunst, og en skilte derfor ikke mellom håndverker og kunstner slik vi gjør det nå. Ofte blir landskapsmaleren I. C. Dahl regnet som den første norske kunstner.
Premi Fiter i Rossell

Premi Fiter i Rossell de novel·la er en andorransk litteraturpris innstiftet av i 1987. Den belønner romaner skrevet på katalansk og tildeles av Cercle de les Arts i de les Lletres d'Andorra. Med prisen følger prispenger. Prisen er oppkalt etter Antoni Fiter i Rossell (født 1706), som regnes som Andorras første forfatter.
Baltic and International Maritime Council

Baltic and International Maritime Council (BIMCO) er en uavhengig internasjonal bransjeforening innen shipping. Foreningen har etter eget utsagn 2720 medlemmer, som omfatter skipseiere, skipsredere og andre som er involvert i shippingindustrien. BIMCO har konsultativ status i flere FN-organer.
Organisasjonen ble stiftet i København i 1905 under navnet. Baltic and White Sea Conference. I 1927 skiftet organisasjonen navn til Baltic and International Maritime Conference, og i 1985 til Baltic and International Maritime Council.
Saurås

Saurås (av norrønt saurr, søle, myrlende), gårdsbruk øst for Ulset i Åsane bydel i Bergen. Gården hørte på 1600-tallet til Munkeliv klostergods.
Åsane gamle kirke er oppført på gårdens grunn.
Under 2. verdenskrig etablerte tyskerne en mindre fangeleir for russiske fanger på Saurås. Åsanefolket reiste en minnestein på kirkegården etter krigen.
Quezon kullkraftverk

Quezon kullkraftverk er kullkraftverk i provinsen Quezon på Filippinene. Det har en installert produksjonskapasitet på 490 MW, fordelt på én blokk/turbin. Anlegget ble påbegynt omkring 1995, og stod ferdig i 1999. Brenselkilden er kull.
Eidsvoll prestegård

Eidsvoll prestegård ligger ca. 400 meter sørøst for Eidsvoll kirke.
I likhet med kirken har prestegården røtter tilbake til middelalderen, men bygningene er av langt nyere dato. Eidsvoll hadde sin største historiske betydning mens det forrige gårdsanlegget stod. Det ble oppført i 1720. Da Eidsvoll kirke ble gjenreist etter brannen i 1762, ble prestegårdens storstue brukt til gudstjenester. På 1800-tallet var størrelser som Nicolai Wergeland (1817–48) og Eilert Sundt (1869–75) sogneprester her, og i førstnevntes embedstid vokste både Henrik Wergeland og Camilla Wergeland opp på gården. Wergeland, Sundt og en rekke andre prester er for øvrig portrettert på bilder under orgelgalleriet i kirken.
Denne prestegårdsbygningen brant ned til grunnen i 1877, og dagens anlegg er fra etter det. Anlegget var i sin tid foreslått fredet, men forslaget ble trukket i 1984. Riksantikvaren har imidlertid foreslått at prestegårdstunet med omgivelser blir regulert til spesialområde for bevaring. Tunet er ikke spesielt langt fra kirken, men fremstår ikke som en samlet enhet med den. Uttunet er utskilt og brukes til opplærings- og aktivitetssenter for psykisk utviklingshemmede, og drengestuen brukes til en utstilling om Wergelandsfamilien og Eidsvoll. Eidsvoll stasjon og en rekke andre eiendommer er utskilt fra prestegården, som i sin tid var en av Eidsvolls største gårder. Den har adresse Camilla Colletts veg, og det er laget en kultursti i omgivelsene som inngår i Pilegrimsleden.
Fork (Unix)

fork() er et systemkall i Unix-liknende operativsystemer som en prosess kan bruke for å kopiere seg selv. fork() kallet oppretter en ny barneprosess (child), som er en eksakt kopi av den prosessen det blir kalt fra (parent), men med sitt eget separate adresseområde. Man kan så benytte den nye tråden til å utføre en annen oppgave, f.eks starte et delprogram eller lignende.
fork() har vært tilgjengelig siden den første utgaven av Unix i 1971.

Kode-eksempel

/* Kodeeksempel i C med bruk av fork()- hvor ny prosess starter firefox */

 #include <stdio.h>
 #include <unistd.h>

  pid_t = pid; // oppretter variabel som holder parent-pid (prosess identification number)

  pid = fork();    // lager kopi av nåværende prosess

  if (pid == 0 ) // forutsetning for at man er i child. 
   {
     printf("This is Child talking, child will now start Firefox for you..."); 
     system("Firefox");  
   }
  }
Kjærlighetstyven

Bevaringsstatus

Filmen regnes som tapt.
Samseilingspool

En samseilingspool er en administrativ sammenslutning av handelsskip. Fartøyenes inntekter deles mellom de ulike skipenes eiere etter en på forhånd avtalt nøkkel.
Pareto (selskap)

Historie

Selskapet ble stiftet i 1986 av Øystein Bøe, Widar Salbuvik og Jan Terje Ødegård med utspring i prosjektfinansiering av skip og eiendom og ble senere solgt til Oslobanken. Kjøpt av Svein Støle og noen andre investorer i 1992 for om lag 50 millioner kroner. Under Støles ledelse har selskapet utviklet seg til å bli Norges viktigste meglerhus for offshore-bransjen.  Ifølge Dagens Næringsliv er Pareto Securities Norges største investeringsbank, med finansoppgaver relatert til børsnotering, kapitalutvidelse, fusjon og oppkjøp.

Eierforhold

Per 2014 eier finansmannen Svein Støle snaut 80 % av aksjene direkte og ytterligere 7 % gjennom selskapet Svele AS. Anders Endreson eier de resterende 13 % gjennom selskapet Skoghøy Invest AS. Markedsverdien av Pareto-konsernet anslås til mellom 6 og 7 milliarder kroner.
Carl Gustaf Armfeldt

Bakgrunn

Carl Gustaf Armfeldt var sønn av Anna Elisabet Brakel og oberstløytnant Gustaf Armfelt, som ble adlet i 1648. (De fleste av slekten har brukt skrivemåten Armfelt, men Carl Gustaf brukte selv Armfeldt).

Militær

Armfeldt begynte på sin militære løpebane 17 år gammel, som korporal ved Nylands kavaleri. I 1685 dro han til Frankrike, for å fortsette sin utdanning ved prins Ferdinand av Fürstenbergs regiment. 
Etter tolv år vendte han tilbake til Sverige som kaptein, og gikk til den finske hæren som generaladjutant i 1701. Der tjenestegjorde han under den store nordiske krig, 1700–1721, og han ble utnevnt til øverstkommanderende for den finske hær i 1713. Under den langvarige krigen utmerket Armfeldt seg ved flere anledninger, spesielt i forsvaret av Helsingfors i 1713 og i slaget ved Storkyro i 1714. Der kunne han med sine 6.000 mann ha beseiret den tredobbelt så store fiendehæren, dersom infanteriet, som for øvrig viste en mirakuløs tapperhet, hadde fått støtte fra rytteriet, som ble kommandert av Reinhold Johan De la Barre.

Felttoget til Trøndelag - og dødsmarsjen tilbake

Armfeldt ble utnevnt til generalløytnant i 1717 og overtok kommandoen over den hæren som året etter angrep Norge for å innta Trondhjem. Angrepet på selve Trondhjem by kom aldri, og felttoget ble kjent for sin sørgelige utgang. Under tilbaketoget til Sverige valgte Armfeldt korteste vei over fjellet. I dagene fra 1./ 12. januar til 3./ 14. januar i 1719 kom de ut for en snøstorm mellom Tydal og Handöl i Sverige. Mange gikk seg vill, og mesteparten av hæren frøs ihjel (se Karolinernes dødsmarsj). Av over 5 000 mann som gikk fra Tydal, kom 870 tilbake til Duved i Sverige.

Etter Norgesfelttoget

I 1719 ble Armfeldt utnevnt til landshøvding i Viborgs län, et embede han for øvrig aldri tiltrådte. Han ble friherre i 1731 og general for infanteriet i 1735. Armfeldt døde 24. oktober/ 4. november 1736 på herregården Liljendal i Pernå sogn i Finland.